NaiveNeuron/SloPal huggingface dataset:
P. Paška, predseda NR SR: (2009-02-11):
(Hlasovanie.) 144 prítomných, 143 za, 1 nehlasoval. Výbory sme odsúhlasili, ako aj lehotu. Pán predseda Burian opäť uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 222 o dani z pridanej hodnoty, je to tlač 951.
Pellegrini, Peter, predseda NR SR (2015-03-17):
Prezentujme sa a hlasujme o týchto dvoch bodoch tak, ako navrhol pán spravodajca. (Hlasovanie.) Prítomných 129 poslancov, za hlasovali 2, proti bolo 75, zdržalo sa 52. Tieto body sme neschválili.
Kavecká, Monika, poslankyňa NR SR (2020-07-10):
Ďakujem veľmi pekne za slovo. Budem teraz hovoriť priamo z pôsobiska územnej samosprávy. Som starostka obce. Keď som bola poslankyňa obecného zastupiteľstva, bola som osem rokov, takisto som organizovala ja petíciu proti hazardu v našej obci, aby sme tento hazard zakázali, pretože naozaj tie lobistické skupiny a tie klamstvá, ktoré sa ponúkali typom, dáme vám peniažky, obec na tom zarobí, tak je to lákavé aj pre tých poslancov, ale tie dôsledky musíte každému jednému potom individuálne vysvetľovať. Je to veľmi náročné. Takisto tá problematika toho prijímania takýchto uznesení, VZN-iek, je tam, jasne sú stanovené pravidlá. VZN sa prijíma trojpätinovou väčšinou. Áno, súhlasím, tak ako povedali predrečníci, takisto ako navrhovatelia, zmeňme kvóry, zmeňme proste spôsoby hlasovania. Je výborné, že sa zrušia petície, pretože tie petície boli napádané, tí ľudia si dali nenormálnu námahu a všetka tá dobrá práca vyšla navnivoč. Čiže toto vnímame ako prvý, zásadný krok, počiatok toho, ako sa táto krajina vysporiada s hazardom. Preto si myslíme, že máme podporiť tento zákon a ísť ďalej. Áno, máme na to priestor, ale urobme ten začiatočný krok v tom, aby sme zlepšili naše prostredie v našich samosprávach, v našich krásnych obciach a aby aj tí poslanci obecného zastupiteľstva si uvedomovali tú svoju zodpovednosť. A myslím si, že to bude dobré. Ďakujem.
Poliačik, Martin, poslanec NR SR (2014-06-04):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o prvom bode spoločnej správy, odporúčanie gestorského výboru je schváliť ho.
Glváč, Martin, podpredseda NR SR (2019-09-17):
Pán poslanec Tomáš.
Kazda, Radovan, poslanec NR SR (2022-05-24):
Ďakujem. Pán poslanec Krajčír, no veď ja nepopieram, ja som ani nespochybnil, že či má pravdu, alebo nemá pravdu pán minister financií vo svojom tvrdení. Ja som len konštatoval niekoľko databáz, niekoľko kritérií, ktoré my reportujeme za Slovensko, kde vyhodnocujeme, do akej miery sú u nás rodiny postihnuté, postihnuté rizikom chudoby. A skonštatoval som, že nie sme na tom najlepšie, dokonca v mnohých kritériách sme pod priemerom Európskej únie, ale nie sme najhoršie, ako tvrdí pán minister financií, a to si myslím, že bolo jednoducho klamstvo. Pán poslanec Kuriak, no symbolicky prís... prídavok na deti to zrovna nie je, ide tam o veľmi vysokú, mnoho stomiliónovú, stomiliónovú podporu. To zrovna na, za symbolické nepovažujem, ten návrh. A uviedol si, kolega, tú krátku štatistiku z rodiny. No ja vôbec nespochybňujem, že rodinám vzrástli výdavky, a dokonca ani tým strednepríjmovým, ja stále iba poukazujem na to, že týmto spôsobom, ktorý je, ktorý je jednak veľmi veľká, obrovská suma, jednak, za druhak nevieme vlastne ani, odkiaľ bude vybratá, vieme tam niečo, že možno sa vyberie niečo, že sa uberie samosprávam. Ja tvrdím, že v tejto situácii nekonsolidovaných verejných financií ísť týmto smerom nie je vôbec správne a proste mne to zodpovednosť voči voličom nedá, aby som niečo takéto podporil, lebo je to naozaj veľmi hlboko nezodpovedné. Pani poslankyňa Drábiková, je to podobné. Proste ja uznávam, že je tam istá diferenciácia v adresnosti, to absolútne nikto, si myslím, že nespochybňuje, však to je z toho návrhu jasné. My tiež chceme ohroz... najviac ohrozené deti a rodiny podporiť, ale nie tie menej ohrozené, keďže naozaj nemáme konsolidované verejné financie a de facto je to výdavkový bianko šek a príjmový do štátneho rozpočtu bianko šek.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 141 prítomných, 109 za, 1 proti, 31 sa zdržalo. Návrh sme schválili.
Blaha, Ľuboš, podpredseda NR SR (2023-11-16):
Ako ďalší sa do rozpravy prihlásil pán poslanec Tomáš Szalay, nech sa páči, máte slovo. Pán poslanec Szalay nie je v sále, takže prepadáva jeho poradie. Ako ďalší sa o slovo prihlásil pán poslanec Jozef Pročko, nech sa páči.
A. Belousovová, podpredsedníčka NR SR: (2009-10-27):
Faktické poznámky na vystúpenie pána poslanca Slafkovského nie sú, takže vyhlasujem rozpravu za skončenú. Pán minister ako navrhovateľ, chcete zaujať stanovisko?
Sopko, Miroslav, poslanec NR SR (2018-10-19):
Vážená pani predsedajúca, ctené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom Výboru Národnej rady pre vzdelávanie, vedu, mládež a šport za spravodajcu k návrhu uvedenému zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pani predsedajúca, otvorte všeobecnú rozpravu.
Hlina, Alojz, poslanec NR SR (2013-02-05):
... myslím si, že majú dosť. Aby sme pri tej absurdite, ktorá tu je, a tá je obrovská, aby sme náhodou, keď to budeme chcieť zmeniť, keď náhodou budeme chcieť robiť parlament, taký parlament, ako má byť. To znamená, má udržiavať udržateľnosť a zmier. Aby potom paradoxne nenapísali obavy títo ľudia, pre ktorých tento parlament, tento slúži. To už by bola úplne krásnou, ale zároveň absurdnou, ale aj naším výsmechom, vizitkou pre nás v Európe. Verím, že ešte tu nájdeme niekde niekoho, ktorý si povie, že nechce byť toho takto plne účastný. Ďakujem pekne.
Hrušovský, Pavol, podpredseda NR SR (2011-05-26):
Panie poslankyne, páni poslanci, vážená pani premiérka, členovia vlády Slovenskej republiky, vítam vás na odpoludňajšom rokovaní Národnej rady, na ktorom ako prvý bod dnešného odpoludňajšieho programu prerokujeme pravidelnú hodinu otázok . Chcem poprosiť členov vlády, aby aj po hodine otázok zostali v rokovacej sále, nakoľko budeme pokračovať ďalším bodom programu, ktorým sú interpelácie poslancov a odpovede na interpelácie poslancom, ktoré položili členom vlády. Včera do 12.00 hodiny predložili poslanci celkom 33 otázok na predsedníčku vlády a 40 otázok na členov vlády. Overovatelia po elektronickom žrebovaní stanovili poradie vyžrebovaných otázok pre predsedníčku vlády a jednotlivých členov vlády v poradí tak, ako ich máte vo svojich laviciach. Ešte predtým, ako predsedníčka vlády bude odpovedať na jednotlivé otázky poslancov, by som vás chcel poprosiť, aby ste oznámili, kto z členov vlády bude odpovedať na otázky za neprítomných členov vlády. Nech sa páči, máte slovo.
Fico, Robert, poslanec NR SR (2022-10-06):
Chcem poďakovať pánovi poslancovi za jeho vystúpenie a chcem súčasne využiť moju faktickú poznámku, aby som do záznamu dostal, že určite by radi pokračovali aj možno v rétorike pána Mazureka poslanci pán Blaha, pani Saková, pán Susko a pán Takáč, ale vznikla politická dohoda a ja ju chcem teda oceniť, že aby sme vytvorili priestor na ukončenie rokovania Národnej rady v priebehu zajtrajšieho dňa, pretože sú pred nami významné regionálne voľby a je potrebné vytvoriť priestor aj na volebnú kampaň, preto do záznamu chcem len povedať, že poslanci, ktorí sú prihlásení písomne do rozpravy, nevystúpia nie preto, že by tu neboli, aby ignorovali svoje povinnosti, všetci sú tu, ale došlo k nejakému spoločnému uzáveru, že by sme zajtra dokončili program Národnej rady, aby sme sa od pondelka mohli všetci sústrediť už na volebnú kampaň. Ďakujem teda poslancom, ktorí prejavili záujem, pretože týka sa to bodu programu, ktorý som navrhoval, a budem rád, keď sa to bude komentovať aj vo verejnosti, pokiaľ bude niekto diskutovať o priebehu dnešnej diskusie. Ďakujem pekne.
Hrnčiar, Andrej, podpredseda NR SR (2018-05-10):
Otázka č. 2 od poslanca Ľuboša Martináka: „Vážený pán premiér, ako hodnotíte vaše stretnutie so spolkovým kancelárom Rakúskej republiky pánom Sebastianom Kurzom?“
Blanár Juraj, podpredseda NR SR (2022-12-08):
Tak môžeme počkať, lebo musel si asi vybehnúť na nejaké technické záležitosti. Takže už je tu. Je pripravený vám určite odpovedať. Nech sa páči.
Fedor, Martin, poslanec NR SR (2013-02-07):
Ďakujem pekne, pani predsedajúca. Vážené kolegyne, kolegovia, áno, pán poslanec Frešo avizoval, že s nejakým návrhom dôjdeme. To bude samozrejme len jeden z niektorých. Chcem predniesť návrh na doplnenie návrhu uznesenia z výboru pre obranu a bezpečnosť z 29. 1. 2013 ku správe o aktuálnom stave vyšetrenia kauzy Gorila. Ten doplňujúci návrh tohto uznesenia by v bode C, teda v novom bode, znel takto: „Národná rada Slovenskej republiky žiada podpredsedu vlády a ministra vnútra, aby do 30. 6. 2013 predložil správu o priebehu vyšetrovania kauzy Gorila orgánmi Policajného zboru od roku 2006 do roku 2012, vrátane dôvodov, prečo v tomto období nedospeli k výsledkom, ktoré by umožnili trestné stíhania, respektíve obvinenia konkrétnych osôb.“ Chcem vás požiadať na úvod o podporu tohto uznesenia. Stručne ho zdôvodním. Domnievam sa, že Národná rada je miestom, kde je našou úlohou identifikovať a naprávať systémové problémy, nielen rozprávať. V tomto prípade nejaký problém v minulosti očividne nastal. Je pravda, čo pred chvíľou povedal poslanec Frešo, že po zverejnení spisu na internete koncom roku 2011 bol začiatkom roka 2012 zriadený špeciálny policajný vyšetrovací tím. Odvtedy za posledný jediný rok boli medializované rôzne informácie o návrhoch na rôzne trestné stíhania v priamej alebo aj v nepriamej súvislosti s touto kauzou. Nebudem ich teraz pripomínať, ani ich komentovať. Každopádne to pôsobí, že od zverejnenia spisu pred rokom nastala horúčkovitá činnosť. Obaja ministri vnútra vo funkcii od zverejnenia spisu za jediný rok oznamovali a oznamujú významný pokrok a dokonca aj výsledky. Výborne. Som však presvedčený, že povinnosťou Národnej rady je venovať sa tomu, prečo k žiadnym podobným výsledkom nedošlo predtým, v priebehu päť a pol roka. Myslím, že pokiaľ ide o kontrolnú a zákonodarnú úlohu parlamentu, tak v tejto kauze je dokonca našou prvoradou povinnosťou a úlohou teda identifikovať prípadné systémové problémy. Konkrétne, či, kde a prečo došlo k prieťahom vo vyšetrení celej tejto kauzy od roku 2006. Či išlo o hromadné zlyhanie ľudského faktora. Alebo kde, kedy a prečo došlo k zlyhaniu systému orgánov činných v trestnom konaní. Preto potrebujeme riadne vyšetrenie vyšetrovania. Potom diskutujme, ako tomu do budúcnosti predísť. Len tak môžeme ako parlament riešiť problém a nielen o ňom stále hovoriť, lebo len tak sa podobné kauzy nebudú v budúcnosti opakovať. Ďakujem za pozornosť.
P. Paška, predseda NR SR: (2007-09-18):
(Prerušenie rokovania o 11.57 hodine.) (Pokračovanie rokovania o 13.59 hodine.)
M. Hort, podpredseda NR SR: (2008-06-18):
Podľa schváleného programu pristúpime k prerokovaniu deviatich bodov programu, ktorých predkladateľom je minister financií Slovenskej republiky pán Ján Počiatek, ktorého srdečne vítam. Najskôr budeme rokovať v prvom čítaní o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 652, návrh na jeho pridelenie na prerokovanie výborom je v rozhodnutí číslo 659. Pán minister, nech a páči, uveďte tento vládny návrh zákona.
Goga, Pavol, poslanec NR SR (2017-02-07):
Pán podpredseda, dajte hlasovať o návrhu zákona ako o celku s odporúčaním gestorského výboru schváliť.
P. Hrušovský, predseda NR SR: (2005-05-24):
(Hlasovanie.) 135 prítomných, 85 za, 2 proti, 46 sa zdržalo, 2 nehlasovali. Návrh sme schválili. Otváram rozpravu v treťom čítaní o návrhu výboru pre európske záležitosti. Do rozpravy sa z prítomných poslancov nehlási nikto, preto vyhlasujem rozpravu o tomto bode programu za skončenú. Pristúpime k hlasovaniu o návrhu ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Pellegrini, Peter, podpredseda vlády SR pre investície a informatizáciu (2016-12-01):
Ďakujem veľmi pekne, pán predsedajúci. Vážené panie poslankyne, páni poslanci, keďže som uvádzal tento návrh zákona v prvom čítaní včera, nebudem sa opakovať. Chcem len skonštatovať, že ide o presun pôsobnosti v oblasti regionálneho rozvoja z Ministerstva dopravy, výstavby a regionálneho rozvoja Slovenskej republiky do pôsobnosti Úradu vlády Slovenskej republiky. Ďakujem veľmi pekne a dovoľujem si požiadať o podporu tohto zákona.
P. Hrušovský, predseda NR SR: (2003-09-17):
(Hlasovanie.) 127 prítomných, 91 za návrh, 9 proti, 26 sa zdržalo, 1 nehlasoval. Návrh sme schválili. Teraz prosím pána poslanca, aby znovu ako poverený gestorským výborom predniesol návrhy na hlasovanie o prerokúvanom vládnom návrhu zákona o probačných a mediačných úradníkoch a o zmene a doplnení niektorých zákonov , ktorý prerokúvame ako tlač 366. Pán poslanec, nech sa páči, máte slovo. V. Ondrejka, poslanec: Pretože v rozprave nevystúpil ani jeden poslanec, pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
P. Paška, predseda NR SR: (2006-10-17):
Vážené pani poslankyne, páni poslanci, blíži sa 19.00 hodina, chcem sa spýtať, či je všeobecný súhlas, aby sme dorokovali o tomto bode programu. (Odpoveď z pléna.) Keďže nie je všeobecný súhlas a keďže vidím opticky, že nie sme uznášaniaschopní, spýtam sa pána poslanca Galbavého, ktorý by mal vystúpiť ako ďalší, či mu bude stačiť 6 minút. Je všeobecný súhlas, aby som ukončil dnešné rokovanie, prerušil ho a aby sme pokračovali o 9.00 hodine ráno? (Odpoveď z pléna.) Dobre. Prerušujem rokovanie 5. schôdze, budeme pokračovať ráno o 9.00 hodine. Znovu chcem upozorniť ešte tých, ktorí majú záujem zúčastniť sa na pohrebe zajtrajšom pána biskupa, že bude organizovaná doprava od Národnej rady. Ďakujem vám pekne. Dovidenia. (Prerušenie rokovania o 18.54 hodine.)
Blanár, Juraj, podpredseda NR SR (2023-03-28):
Pani poslankyňa Majorová Garstková.
Gašpar, Tibor, podpredseda NR SR (2024-09-13):
Ďakujem navrhovateľovi. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Štefanovi Gašparovičovi.
Paška, Pavol, predseda NR SR (2014-11-09):
Pán poslanec, znovu zopakujem, čo už som povedal. Pán poslanec Kadúc, procedurálny návrh. Pán poslanec Lipšic, neviem, o čom by som mal dať hlasovať.
Dostál, Ondrej, poslanec NR SR (2019-06-25):
Teraz budeme hlasovať o bode 2 spoločnej správy, ktorý pán poslanec Sloboda požiadal vyňať na osobitné hlasovanie, s odporúčaním gestorského výboru schváliť.
Kremský, Peter, poslanec NR SR (2023-06-20):
Vážený pán predsedajúci, vážený pán minister, páni ministri, vážené dámy, vážení páni, ctená snemovňa, chcem len krátko vystúpiť k tomuto návrhu zákona, keďže ide o zákon veľmi dôležitý pre fungovanie spotrebiteľského prostredia a konkurencia trhu na Slovensku, žiaľ, ako vidím... (Prerušenie vystúpenia predsedajúcim.)
Poliačik, Martin, poslanec NR SR (2010-12-02):
Ďakujem, pán predsedajúci. Na základe žiadosti Súdnej rady Slovenskej republiky a podľa zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov Národná rada na 7. schôdzi volila 12 kandidátov na miesta 6 sudcov disciplinárneho súdu, ktorým v októbri tohto roku skončilo 3-ročné funkčné obdobie. Národná rada ako každý oprávnený subjekt navrhuje dvojnásobný počet kandidátov. Vzhľadom na to, že v oboch kolách volieb bol zvolený iba jeden kandidát, je potrebné vykonať novú voľbu na 11 zostávajúcich kandidátov. Za kandidáta môžu byť podľa § 119 ods. 4 a § 119 ods. 6 citovaného zákona zvolení sudca a iná osoba, ktorí spĺňajú zákonom ustanovené podmienky. Ústavnoprávny výbor Národnej rady Slovenskej republiky na 17. schôdzi 24. novembra 2010 návrhy prerokoval a uznesením č. 103 konštatoval, že všetci navrhnutí zoradení v abecednom poradí spĺňajú podmienky ustanovené v § 119 ods. 4 a ods. 6 citovaného zákona. Odporučil vykonať akt voľby podľa volebného poriadku a o voľbe a odvolávaní iných funkcionárov schváleného uznesením Národnej rady zo 6. septembra 2010 č. 61 a uznesenia Ústavnoprávneho výboru Národnej rady z 26. októbra 2010. Preto vás prosím o vykonanie aktu tajnej voľby na kandidátov na disciplinárnych sudcov.
Jurinová, Erika, podpredsedníčka NR SR (2014-05-13):
Pán poslanec, na vaše vystúpenie chcú reagovať traja páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Hlina.
Bugár, Béla, podpredseda NR SR (2011-05-26):
Vážené panie poslankyne, páni poslanci, otváram možnosť sa prihlásiť ústne do rozpravy. Do rozpravy sa prihlásili štyria, končím možnosť sa prihlásiť ústne do rozpravy. Pani poslankyňa Gibalová, procedurálny návrh? (Hlas z pléna.) Faktickú už nemôžete. Chceli ste sa prihlásiť? Samozrejme, ale tak potom musíte stlačiť, ale aj už sa ani neodvážim, lebo mne sa stalo, že som stláčal faktickú a som sa neobjavil na tabuli. Takže už sa neodvážim ani povedať poslancom, že nech si naštudujú rokovací poriadok. Akceptujem, piati sa prihlásili. Pani poslankyňa Tomanová má slovo. Potom pán poslanec Muňko, Žitňanská a pán poslanec Ondruš a pani poslankyňa Gibalová.
Záborská, Anna, poslankyňa NR SR (2020-06-09):
Ďakujem pekne, pán predseda. Vážení kolegovia a kolegyne, rada by som vás požiadala o podporu pozmeňujúceho návrhu s pätnástimi podpismi poslankýň a poslancov. Tento pozmeňujúci návrh sa týka zákona, ktorý momentálne prerokovávame, o liekoch a zdravotníckych pomôckach a o zmene a doplnení niektorých zákonov a ktorým sa menia a dopĺňajú niektoré zákony (tlač 128). Pozmeňovací návrh znie: „V čl. II, v čl. I 2. bode v § 1431 sa vypúšťa odsek 2 a súčasne sa zrušuje označenie odseku 1.“ Celkom krátke zdôvodnenie. Navrhovanou úpravou sa vypúšťa duplicita z návrhu zákona. Ďakujem vám pekne za podporu. Ďakujem vám, pán predseda.
Huba, Mikuláš, poslanec NR SR (2013-02-07):
Dáte mi dve minúty? Dobre. (Ruch v sále. Prerušenie vystúpenia predsedajúcim.)
Paška, Pavol, poslanec NR SR (2010-09-07):
Pán predseda, to je omyl, ja som bol prihlásený s procedurálnym návrhom, ktorý už som predniesol, takže do rozpravy nemám záujem vystúpiť.
Novotný, Viliam, poslanec NR SR (2015-10-06):
Vážený pán podpredseda, vážený pán navrhovateľ, dámy a páni, dovoľte mi podať spravodajskú informáciu v prvom čítaní. V súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona. Predkladám teda informáciu k predloženému poslaneckému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pán podpredseda, skončil som, otvorte, prosím, rozpravu.
Zmajkovičová, Renáta, podpredsedníčka NR SR (2014-09-23):
Pán poslanec Blaha.
Glváč, Martin, podpredseda NR SR (2019-05-21):
Ďakujem. S faktickými poznámkami dve poslankyne. Končím možnosť prihlásiť sa. Pani poslankyňa Červeňáková ako prvá, nech sa páči.
Blanár, Juraj, podpredseda NR SR (2022-05-06):
Teraz udeľujem slovo pánovi poslancovi Cmorejovi jako spravodajcovi za gestorský výbor pre sociálne veci, aby predniesol spravodajskú informáciu. Nech sa páči.
Pellegrini, Peter, predseda NR SR (2015-11-26):
S reakciou na faktické pán poslanec Fecko.
Dostál, Ondrej, poslanec NR SR (2023-12-19):
Pán minister Susko, keď pred pár minútami po svojom vystúpení alebo vystúpení, alebo ku koncu vystúpenia pána Galka, myslím, odchádzal pán poslanec Hlina, tak ja som sa ho spýtal, že či nepočká na záverečné vystúpenie pána ministra a on sa tak na mňa usmial, lebo to považoval za vtip, že vy budete po jednej hodine v noci ešte, ešte vystupovať. No a vy ste tu vystúpili dokonca v rozprave, tak ja teraz neviem, či ja sa mám tešiť, alebo sa mám tak ako sarkasticky usmievať. O jednej hodine v noci, keď tu už skoro nikto nie je, vystúpite miesto toho, aby ste, ako to už zaznel, to, čo ste hovorili, malo byť v dôvodovej správe, malo to byť, ak to nebolo v dôvodovej správe, malo to byť pri uvádzaní návrhu zákona, ak to už nebolo pri uvádzaní návrhu zákona, tak, tak aj to vystúpenie malo zaznieť niekedy, niekedy v priebehu rozpravy. Áno, bolo by o niečo viac tých faktických poznámok, ale nebolo by to iba že my dookola medzi sebou opakujeme. A k tým vašim argumentom, samozrejme, že nie všetky, ale skrátené legislatívne konanie, na tú kritiku, že nie je dôvod a že argument je: ale však vy ste to robili tiež. To je ako veľmi silný argument, vôbec nič k tomu, čo sme hovorili, nie je dôvod. Menenie spôsobu menovania alebo teda SIS-ka, ústredný orgán štátnej správy, opäť, prečo toto, to, to sú také vycucané argumenty, a že, že pán Gašpar, že nikto ho nespomína ako riaditeľa SIS? Však pán Fico 2. decembra povedal, že Tibor Gašpar by bol perfektný kandidát na šéfa SIS, ale sme príliš ďaleko. Váš šéf hovorí o tom, že pán Gašpar by bol perfektný šéf SIS.
Laurenčík, Milan, podpredseda NR SR (2020-11-03):
Pán poslanec Viliam Zahorčák.
Huba, Mikuláš, poslanec NR SR (2015-02-05):
Vážená pani predsedajúca, kolegyne, kolegovia, v týchto dňoch som adresoval tri interpelácie trom členom vlády. Všetky boli alebo všetky sa týkajú tej istej kauzy, ale každá, samozrejme, z iného uhlu pohľadu. Tá prvá bola adresovaná pánovi ministrovi pôdohospodárstva a rozvoja vidieka Ľubomírovi Jahnátkovi a znie, citujem: „Vážený pán minister, pred viac ako rokom došlo k nelegálnym výrubom lesných porastov v lokalite Koliba v bratislavskej Mestskej časti Nové Mesto. V tejto súvislosti som sa na vás vtedy obrátil s niekoľkými otázkami. Dnes, teda po roku, sa chcem k tejto téme svojou interpeláciou opäť vrátiť...“ (Ruch v sále. Prerušenie vystúpenia predsedajúcou.)
Zajac, Pavol, poslanec NR SR (2012-11-29):
Pani predsedajúca, pani podpredsedníčka, myslím si, že od vás to vyznie trošku komicky. Naozaj to spolu súvisí. Dneska hlasovaním budeme rozhodovať o tom, či majú moc väčšiu menšie alebo väčšie finančné skupiny v tejto republike alebo volení zástupcovia ľudu v tejto sále, sále ústavnosti, alebo na komunálnej úrovni v obciach a mestách. A súvisí to s tým, ako sa včera hlasovalo, súvisí to s tým, že Fero Mikloško (ikona boja proti totalite) nedostal od strany SMER ani jeden hlas. Ja som stopercentne presvedčený, že medzi tými 83 poslancami strany SMER sa nájdu takí, čo si myslia, že Fero Mikloško by mal byť šéf Ústavu pamäti národa. A určite by ste sa za to nemuseli hanbiť ani na Slovensku, ani nikde vo svete. Mohli ste si to pridať ako svoju veľkodušnosť. Nič by sa hrozné nestalo, tak akoby sa niekedy nestalo nič hrozné, keby pri hlasovaniach o návrhu zákona opozície či pozmeňujúcich návrhoch alebo zákonoch sa niekedy naši kolegovia zamysleli nad tým, čo predkladáme. Dneska nám chýba podľa posledných informácií pána ministra, mimochodom, ho nevidím, mal by tu sedieť, 700 miliónov, v lete to bolo 500 miliónov. Myslíte si, že to, čo sa tu deje od apríla do dneska, je len tak, že hospodársky rast, ktorý ste nalinkovali do programového vyhlásenia príde, pretože ste ho tam napísali? Myslíte si, že podnikateľský trh si nevšíma to, čo sa deje? Myslíte si VSŽ-ka odchádza zo Slovenska len preto, že na budúci rok má platiť nejaké vyššie emisné kvóty? Veď Američania sú diplomati, nebudú tu spomínať vyššie dane, vyššie odvody, vyššie poplatky, najhorší index podnikateľského prostredia za posledných desať rokov. A klesá a klesá. Myslíte si, že to je z prsta vycucané? Všetky zákony, ktoré sme tu od apríla schválili, zhoršujú život na Slovensku aj život podnikateľom. Podnikatelia zamestnávajú ľudí, je 400 000 nezamestnaných. Takže žiadam vás o to už len preto, že polovička poslancov strany SMER ste starostami, primátormi, poslancami obecných zastupiteľstiev, aby ste boli trošku hrdí na to a svojím hlasovaním potvrdili to, že viete sa správne rozhodovať na území svojej obce a ste dostatočne kompetentní na to, aby ste sa rozhodli. Žiadam vás o podporu týchto pozmeňujúcich návrhov, ktoré by mohli vylepšiť regulovať hazard v tejto krajine. Ďakujem za pozornosť.
Kyselica, Lukáš, poslanec NR SR (2022-04-27):
Keďže pozmeňujúce návrhy boli podané dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
Matovič, Igor, poslanec NR SR (2014-12-10):
Kolega Přidal, beriem tú odbornú časť argumentácie. Ale výroky typu, však to dovoľme ľuďom, nechajme to na ľudí, nech si urobia, nech každý činžiak má jeden komín a nech si aj vlastne z každého bytu vyvedú na fasádu vývod, ako sa to stalo niekde v Košiciach, toto bolo podľa mňa úmyselné klamstvo, znevažovanie tohto návrhu, lebo sám viete, že zákon je zmenený tak, že už nie je táto možnosť, aby boli vyvedené komíny priamo z bytu, musia byť vyvedené do jedného, musia byť vyvedené vlastne nad strechu. Tým pádom táto možnosť nie je, aj keď možno v minulosti bola. A, hovorím, toto mi v tom vadí. A zhodujem sa s mojou predrečníčkou, mali by sme podporovať práveže ľudí, nech si sami rozhodujú o tom, čo je pre nich ekonomicky efektívnejšie. A určite je pre nich ekonomicky efektívnejšie, ak majú svoju vlastnú kotolňu, keď, pokiaľ sa nemýlim, tak pre ten jeden činžiak, myslím, že to zaznelo tu, je to nejakých 30-tisíc eur ročne. To je dosť podstatná položka. A keď to vie ten činžiak si zabezpečiť sám, efektívnejšie, prečo by sme tých ľudí tie rodiny mali okrádať o 30-tisíc eur ročne?
Figeľ, Ján, podpredseda NR SR (2013-04-16):
S ďalšou faktickou Igor Hraško.
Grendel, Gábor, podpredseda NR SR (2022-10-05):
Ďakujeme za informáciu. Prerušujem rokovanie o tomto bode programu. Pristúpime teraz k prerokovaniu návrhu na vytvorenie skupiny priateľstva v rámci Slovenskej skupiny Medziparlamentnej únie a voľbu jej predsedu . Návrh má parlamentnú tlač 1192 a, kolegyne, kolegovia, máte ho aj rozdaný. Dávam slovo pánovi poslancovi Ľubošovi Krajčírovi, aby návrh uviedol.
Nachtmannová, Oľga, poslankyňa NR SR (2015-05-27):
Pán premiér, nadviažem na vaše slová o ochrane národnoštátnych záujmov v súvislosti s vodným dielom Gabčíkovo. Staviteľ tohto monumentálneho diela, diela tretieho tisícročia, Július Binder, opakovane vyslovoval vážne obavy, že táto vodná elektráreň je veľkým lákadlom pre zahraničných investorov a nikto nevie, ako ďaleko je od absurdných predstáv k činom. Bolo to ešte pred rozhodnutím vlády Mikuláša Dzurindu o privatizácii Slovenských elektrární a o absurdných predstavách prenájmov Vodnej elektrárne Gabčíkovo zahraničnému investorovi sa nikomu na Slovensku ani nesnívalo. Náš popredný vodohospodár opakovane hovoril, že treba chrániť národnoštátne záujmy v prípade vodnej energetiky. Vodná energetika by sa nikdy nemala predávať ani prenajímať. Ale hlas popredného odborníka nebol podstatný. Podstatné bolo želanie investora. Vlády Mikuláša Dzurindu proste národnoštátny záujem zapredali a nebolo to iba v tomto prípade. Ďakujem.
D. Jarjabek, poslanec: (2004-05-11):
A posledný bod, buďte taký láskavý, poprosil by som informáciu predsedu parlamentu alebo ním povereného podpredsedu parlamentu ohľadne oficiálnej sťažnosti parlamentu na redakciu časopisu Plus 7 dní. Ďakujem za pozornosť.
P. Paška, predseda NR SR: (2006-12-05):
Ako prvá pani poslankyňa Angyalová. Nech sa páči.
Bugár, Béla, podpredseda NR SR (2016-04-26):
Pán poslanec, mohol som vám vypnúť mikrofón, a neurobil som to, takže neobviňujte, dobre viete, aký je rokovací poriadok. Tak ako vaši kolegovia zneužívajú rokovací poriadok, tak upozorňujeme. Takže, pán poslanec Galek, nech sa páči, máte slovo. Dajte dve minúty pánovi poslancovi.
Nicholsonová, Lucia, podpredsedníčka NR SR (2016-04-20):
S faktickou pán poslanec Viskupič.
Nachtmannová, Oľga, poslankyňa NR SR (2012-05-10):
Ďakujem za slovo. Pán poslanec Kaník, váš vstup bol neskutočne trápny obzvlášť preto, že ste ekonóm. Podceňujete výrazne občanov Slovenska. A ozaj nepodceňujte ich. Veľmi dobre vedia ľudia na Slovensku, že rovná daň neznamená rovnakú sadzbu dane. To ste, prosím vás, kde počuli, že takto chápu? A kedy ste to počuli od nás? Ďalej tvrdíte, že budú utekať do daňových rajov. Už vám to tu kolegovia vysvetľovali. No toto si pamätám, toto fungovalo veľmi dobre za Dzurindových vlád. Týmto ste stále operovali, prečo by mala byť rovná daň. No a to, keď ste prízvukovali, ako výrazne narástli daňové príjmy po zavedení rovnej dane. Nebolo to náhodou preto, že obdobie predtým tento štát evidentne bol riadený skupinou neschopných odborníkov? Veď sme to mali možnosť aj teraz vidieť začiatkom roka pri finančnej správe. Veď sa pozrime len ku susedom, Rakúsko, Nemecko, nemusíme ísť ďaleko. Majú tam rovnú daň? Vyhýbajú sa títo ľudia platiť dane? Unikajú do daňových rajov? Pán kolega, choďte sa niekedy pozrieť na daňové úrady, dajme tomu v Nemecku, a uvidíte, čo tam všetko nájdete. Ľudia si považujú za svoju povinnosť a česť platiť dane tak, ako im určí štát. Vy len stále zavádzate. A keď tu hovoríte niečo o propagande, tak vy ste vyslovene majstrom propagandy. A väčšinou to je za nie malé peniaze daňových poplatníkov.
Laššáková, Jana, podpredsedníčka NR SR (2014-02-07):
Na vystúpenie pána poslanca s faktickými poznámkami dvaja páni poslanci. Končím možnosť prihlásiť sa s faktickými poznámkami. Ešte predtým, ako vám dám slovo, bude všeobecný súhlas, aby sme tento bod ukončili? (Reakcia z pléna.) Dobre. Nech sa páči pani poslankyňa Žitňanská. Prosím? (Hlasy v sále.) Ale otvorím ústnu rozpravu. Nie? Tak nesúhlasíte? (Reakcia z pléna.) Je všeobecný súhlas. Dobre. Nech sa páči, pani poslankyňa Žitňanská s faktickou poznámkou.
Jarjabek, Dušan, poslanec NR SR (2022-02-23):
Sa nedá bez reakcie, pochopiteľne. (Prerušenie vystúpenia predsedajúcim.)
Blanár, Juraj, podpredseda NR SR (2022-06-21):
Pán poslanec Jozef Kanuščák.
Pellegrini, Peter, predseda NR SR (2014-12-12):
Pán poslanec Hraško.
Paška, Pavol, predseda NR SR (2012-12-07):
Faktické poznámky, pani poslankyňa Košútová, pán poslanec Galko, končím možnosť.
Grendel, Gábor, podpredseda NR SR (2020-05-14):
S ďalšou faktickou poznámkou, pán poslanec Filip Kuffa.
Uhliarik, Ivan, poslanec NR SR (2012-05-09):
Ďakujem pekne za všetky poznámky alebo vaše pripomienky. Na osobné invektívy ja nebudem reagovať. Budem naozaj čakať, pán poslanec Blanár, akým spôsobom a kedy vy navrhnete, či už pozmeňovacím návrhom alebo nejakou novelou zákona oddlženie nemocníc vo VÚC. Viete tak dobre ako ja, že toto bol zákon, ktorý sa robil pre štátne nemocnice takzvané, čiže fakultné a univerzitné nemocnice, a s tým bola spojená aktivita oddlženia. Ale chcel by som reagovať na objem peňazí, ktorý je v zdravotníctve v súčasnej dobe. Štátny rozpočet v roku 2012 do zdravotníctva skutočne dáva historicky najviac peňazí za uplynulé obdobie. Je tam o 178 mil. viac. Je to na stránke ministerstva financií. Každý si to môže pozrieť. Naozaj neplatíme percentami, ale peniazmi. Navyše, v minulom roku sme oddlžili 300 mil. eur peňazí daňových poplatníkov, práve dlh nemocníc, ktoré vznikli, tieto dlhy vznikli za uplynulé obdobie. A keď hovoríme o nesystémovom zákone, za ktorý som ja zodpovedný, tak si pozrite hlasovanie o zvyšovaní platov lekárov z decembra, ktoré strany hlasovali za, a uvidíte, že vtedajší poslanci za stranu SMER a MOST hlasovali za, všetky ostatné strany vrátane strán KDH, SDKÚ a SaS boli proti. Mnou navrhované zvýšenie nebolo zákonné zvýšenie v zákone, ale v memorande Lekárskemu odborovému združeniu. Ďakujem pekne.
Pellegrini, Peter, predseda NR SR (2015-10-07):
Prezentujme sa a hlasujme. (Hlasovanie.) Prítomných 140 poslancov, za hlasovalo 62, proti bol 1, zdržalo sa 76 poslancov, nehlasoval 1 poslanec. Konštatujem, že tento návrh sme neschválili. Pán Jozef Mikuš uvedie hlasovanie o bode 117 programu, je to prvé čítanie o návrhu poslancov Abrhana a Hlinu na vydanie zákona, ktorým sa mení a dopĺňa zákon č. 147/2001 Z. z. o reklame (tlač 1746). (Hlasovanie o návrhu poslancov Národnej rady Slovenskej republiky Pavla Abrhana a Alojza Hlinu na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1746.)
Číž, Miroslav, podpredseda NR SR (2015-05-14):
Ďakujem. Tak teraz v rozprave vystúpi pán poslanec Mičovský a pripraví sa pán poslanec Hlina.
Červeňáková, Elena, poslankyňa NR SR (2019-03-29):
Igor, ďakujem ti za ten návrh, ktorý si predniesol. Ozaj je to veľmi dobrý návrh a konečne si ľudia našej krajiny budú môcť spravovať veci verejné aj sami. Môžu sa v referende vyjadrovať ženy, muži, seniori, zdravotne ťažko postihnutí občania, Rómovia. Budú si môcť riešiť otázky, čo ich trápi, čo nerieši vláda, čo nerieši náš systém, čo nerieši parlament. A ľuďom je vlastne podsúvané aj to, že referendum je veľmi drahé. Tento návrh, ktorý dávaš, že to referendum bude spojené s voľbami, toto je veľmi dôležité a tým pádom vlastne referendum nebude drahé. Ďakujem.
Pollák, Peter, poslanec NR SR (2023-03-22):
Veľmi pekne ďakujem, pán podpredseda. Vážený pán podpredseda, v zmysle § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam ako spoločný spravodajca gestorského výboru informáciu o výsledku prerokovania vládneho návrhu zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa mení zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov (tlač 1356) a návrhy na ďalší postup. Národná rada Slovenskej republiky uznesením č. 1973 z 2. februára 2023 pridelila uvedený návrh zákona (tlač 1356) nasledovným výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva a národnostné menšiny. Zároveň Národná rada Slovenskej republiky určila Výbor Národnej rady Slovenskej republiky pre ľudské práva a národnostné menšiny ako gestorský výbor a lehoty na prerokovanie predmetného návrhu zákona vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky). Vládny návrh zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa mení zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov (tlač 1356), určené výbory prerokovali nasledovne: Ústavnoprávny výbor Národnej rady Slovenskej republiky návrh prerokoval 9. marca 2023 a uznesením č. 704 ho odporúčal Národnej rade Slovenskej republiky schváliť s pozmeňujúcimi a doplňujúcimi návrhmi. Výbor Národnej rady Slovenskej republiky pre ľudské práva a národnostné menšiny návrh neprerokoval, keďže na svojom zasadnutí nebol dňa 13. marca 2023 uznášaniaschopný. Z uznesení výborov Národnej rady Slovenskej republiky uvedených v III. bode informácie vyplývajú štyri pozmeňujúce a doplňujúce návrhy. O návrhu spoločnej správy výborov vrátane záverečného stanoviska k návrhu zákona gestorský výbor na svojej 65. schôdzi dňa 13. marca 2023 nerokoval, nakoľko nebol uznášaniaschopný. Pán podpredseda, skončil som, otvorte, prosím, rozpravu.
Brocka, Július, poslanec NR SR (2010-09-09):
Ďakujem pekne, pán predseda. Dámy a páni, milí kolegovia, dovoľte predniesť spoločnú správu výborov Národnej rady k návrhu účtovnej závierky Sociálnej poisťovne za rok 2009. Predseda Národnej rady návrh účtovnej závierky pridelil na prerokovanie výborom, výboru pre financie a rozpočet a výboru pre sociálne veci. Výbor pre sociálne veci je zároveň gestorským výborom. Obidva výbory návrh účtovnej závierky prerokovali a odporúčajú Národnej rade tento návrh schváliť. Výbor Národnej rady Slovenskej republiky pre sociálne veci a Výbor Národnej rady Slovenskej republiky pre financie a rozpočet odporúčajú Národnej rade schváliť návrh účtovnej závierky za rok 2009 s tým, že celková tvorba fondov a výdavky boli: tvorba fondov 6,178 091 mld. eur, výdavky, t. j. náklady 5,758 234 mld. eur a bilančný rozdiel 419,857 mil. eur. Túto spoločnú správu výbor pre sociálne veci schválil na svojom rokovaní dnes ráno. Pán predseda, môžete otvoriť rozpravu, do ktorej sa chcem prihlásiť ako prvý.
Kéry, Marián, poslanec NR SR (2015-04-16):
Ďakujem. Pán poslanec Hraško, na úvod jedna informácia. Naposledy bol predseda vlády Slovenskej republiky v diskusnej relácii na TA3 aj v Slovenskom rozhlase s pánom Bugárom. To znamená, že buď klamete, alebo nemáte zaplatené koncesionárske poplatky. Druhá vec. Pán poslanec, opäť sa vrátim k tomu, mali sme tu nedávno prezidentom vrátenú novelu Obchodného zákona. Chýbal jeden jediný hlas. Možno aj ten váš. Dnes sa možno živnostníci mohli cítiť istejšie. Po tretie. My tu naozaj hľadáme konkrétne riešenia, aby poškodení živnostníci a subdodávatelia uvideli svoje financie, a snažíme sa to nad rámec súčasného platného zákona, ktorý bol schválený v roku 2005 a vyšiel z dielne vtedajšieho ministra Daniela Lipšica. Po štvrté. Konkrétna otázka na vás. Pán poslanec, ak Váhostav skončí v konkurze, ste pripravený zobrať na seba zodpovednosť za to, že koľkí ľudia sa nakoniec dostanú k svojim financiám? Lebo to môže skončiť rovnako ako u predchádzajúcich firiem, kedy nezodpovedný manažment priviedol tieto firmy ku krachu, a títo nedostanú nič, títo subdodávatelia a živnostníci. Ale podľa mňa vy sa tu opäť postavíte, budete vykrikovať, lebo to vám ide najlepšie. Na záver by som vám chcel poradiť miesto takého vystúpenia, v letných horúcich mesiacoch v Nitre máme výstavu Agrokomplex, tam sa môžete vystavovať do sýtosti. Ďakujem.
Hrnko, Anton, poslanec NR SR (2018-11-27):
Pán predsedajúci, vzhľadom na to, že uvedené materiály nepredložili vecne príslušné orgány, teda vláda Slovenskej republiky, v zmysle zákona o obrane z roku 2002 a zákona o ozbrojených silách z roku 2002, navrhujem vypustiť z návrhu programu návrh Bezpečnostnej stratégie Slovenskej republiky predložený skupinou poslancov Národnej rady Slovenskej republiky (tlač 1189) a návrh Obrannej stratégie SR predložený skupinou poslancov Národnej rady Slovenskej republiky (tlač 1188). Tieto návrhy môže predložiť v zmysle týchto citovaných zákonov len vláda Slovenskej republiky. Ďakujem.
Glváč, Martin, podpredseda NR SR (2019-02-06):
Ďakujem. Vážené panie poslankyne, vážení páni poslanci, pripomínam, že rokovanie 40. schôdze Národnej rady bude pokračovať vo štvrtok 7. februára 2019 o 9.00 hodine úvodnými vystúpeniami a rozpravou k bodom 76 až 79, to znamená návrh na voľbu člena Rady pre štátnu službu, návrh na voľbu členov Rady Rozhlasu a televízie Slovenskej republiky, návrh na voľbu členov Správnej rady Tlačovej agentúry Slovenskej republiky a návrh na voľbu člena Správnej rady Ústavu pamäti národa, s tým, že hlasovanie o nich bude o 17.00 hodine. Pekný večer. (Prerušenie rokovania o 19.02 hodine.)
G. Gál, poslanec: (2005-05-24):
Pristúpme, prosím, k hlasovaniu o pozmeňujúcich návrhoch pána poslanca Abelovského, ktoré sú rozdelené do štyroch častí označené 1, 2, 3 a 4. Najprv o časti jeden o bode 1 a 2.
Viskupič, Jozef, poslanec NR SR (2017-06-14):
Ďakujem. Ja si veľmi dobre; keď sme tu niektorí obviňovaní z toho, že nečítame, tak citovať presne z toho, čo uvádzajú predkladatelia a teda: „Snahou predkladateľov je predovšetkým vo väzbe na existujúcu štruktúru orgánov zaviesť efektívny a predovšetkým transparentný model riadenia, ktorý spočíva v zavedení tzv. kolektívneho štatutárneho orgánu, ktorého zloženie pozostáva z osôb priamo volených alebo menovaných“ Národnou radou, prezidentom, vládou a tak ďalej. Čiže ešte raz: Snahou predkladateľov je zaviesť „transparentný model riadenia, ktorý spočíva v zavedení kolektívneho štatutárneho orgánu“. Takže toto predkladatelia chcú urobiť a za toto maskujú to, že im vadí súčasné vedenie a chcú obmedziť dĺžku jeho trvania. To už, samozrejme, do dôvodovej správy nedávajú takto otvorene, ale po vystúpení pána Hrnka je nám to všetkým absolútne jasné. Nejde o vylepšenie stavu riadenia. Mantra o transparentnosti a efektivite riadenia kolektívnym orgánom im nie celkom vychádza, a teda jedine, čo sa snažia urobiť, je, že keďže majú moc, tak môžu všetko a môžu aj skrátiť funkčné obdobie pána Krajňáka a tváriť sa ešte, že vylepšujú fungovanie úradu zavedením efektívneho riadenia kolektívnym orgánom. Proste vydefinovať suchú vodu sa jednoducho asi im nepodarí a uvidíme, čo teda prinesie druhé čítanie, keďže zachytávam správy, že všetko, čo je dobabrané v tomto predloženom návrhu zákona, budú chcieť v druhom čítaní opraviť.
Blahová, Natália, poslankyňa NR SR (2011-11-30):
Ďakujem pekne. V rozprave vystúpili dvaja poslanci so svojimi pozmeňujúcimi návrhmi. Najprv budeme hlasovať o návrhoch zo spoločnej správy. Prosím, pán predseda, dajte hlasovať o bodoch 1 a 2 zo spoločnej správy so stanoviskom gestorského výboru schváliť.
Uhliarik, Ivan, poslanec NR SR (2015-03-17):
Áno, áno.
Zmajkovičová, Renáta, podpredsedníčka NR SR (2013-12-17):
Páni poslanci!
Glváč, Martin, podpredseda NR SR (2019-04-03):
Ďalší v rozprave, pán poslanec Kollár, nech sa páči.
Bugár, Béla, podpredseda NR SR (2016-04-26):
Vážené panie poslankyne, vážení páni poslanci... Jaj, ešte faktická. (Vedenie schôdze naspäť prevzal podpredseda Andrej Hrnčiar.)
Červeňáková, Elena, poslankyňa NR SR (2018-12-04):
Ďakujem ti, Soňa, za tvoj príspevok. Ako vždy bol vecný, argumentačný a háji záujmy občanov, ktorí sú odkázaní na sociálnu pomoc. Samozrejme, všetci starneme a je veľmi dôležité, aby sme sa vedeli postarať o našich občanov. Starší občania sa vyskytnú veľakrát v ťažkej životnej situácii a sú odkázaní na sociálnu pomoc. Tak ako si povedala, musíme podporovať poskytovateľov sociál..., poskytovateľov sociálnych služieb a dokážme našim občanom, že náš štát sa vie o nich postarať. Ďakujem.
Zmajkovičová, Renáta, podpredsedníčka NR SR (2013-03-20):
Pán poslanec Daniš.
Laurenčík, Milan, podpredseda NR SR (2020-09-17):
Ďakujem veľmi pekne. Prosím, zaujmite miesto pre spravodajcu. Otváram rozpravu o tomto bode programu, neviem, či bude húževnatá. Do rozpravy som dostal písomnú prihlášku. Písomne je prihlásený pán Stanislav Mizík, člen klubu Ľudová strana Naše Slovensko. Nech sa páči, pán poslanec, máte slovo.
Kollár, Jozef, poslanec NRSR (2015-02-11):
Ďakujem, vážený pán predseda, dajte, prosím, hlasovať o tom, že Národná rada Slovenskej republiky prerokuje predmetný návrh v druhom čítaní.
Fecko, Martin, poslanec NR SR (2014-10-23):
Ďakujem pekne, iba pripomínam členom výboru pre pôdohospodárstvo a životné prostredie, že zasadáme dnes o dvanástej hodine. Ďakujem.
Poliačik, Martin, poslanec NR SR (2019-11-28):
Ďakujem. A, pán Blanár, pani Grausová, pán Bernaťák, jediným opakom liberálnej demokracie je totalita. Neexistuje žiadny iný. Nech sa, si pozriete akúkoľvek definíciu demokracie bez toho liberálna, je to totalita väčšiny. Iná ako liberálna demokracia neexistuje. Ak toto popierate, tak ste buď nedovzdelaní, alebo reálne totalitu chcete presadzovať. Sú len dve tieto možnosti. A, pán Bernaťák, neexistuje také, že všetko je len názor. Na tomto svete stále existujú fakty. Tie fakty vychádzajú z renomovaných vyjadrení renomovaných inštitúcií. Čo je v tomto prípade napríklad Benátska komisia. Bulharský ústavný súd môže posudzovať súlad s Ústavou Bulharskej republiky, ale nie toho, že či ratifikáciou sa niečo prenáša alebo neprenáša do slovenského právneho systému. A ešte raz opakujem, rodovo podmienené násilie na Slovensku už v legislatíve máme. Tým pádom musíme rešpektovať existenciu rodu. S tým nespravíte nič. To, že máme nedostatky, čo hovoril aj pán Blanár, aj pán Hrnko, že, že ak treba niečo zmeniť v legislatíve, čo sa týka ochrany žien, tak to spravme. No len to je presne to, že namiesto toho, aby sme sa zaoberali zlepšením reálneho stavu tam vonku v teréne, tak sa tu, tak tu mlátime prázdnu slamu na takýchto veciach. A to sú presne veci, ktoré postavenie žien na Slovensku môžu zhoršiť. Pretože postavenie žien nie je dané iba legislatívou. Postavenie žien je dané aj tým, akým spôsobom o nich rozprávame, akým spôsobom sa o nich bavíme, či ministerka bude odporúčať niekomu, že si má dávať na mužov pozor, namiesto toho, aby presne označila agresorov.
Baláž, Radovan, poslanec NR SR (2018-02-09):
Ďakujem pekne za slovo. Na začiatok mojej faktickej poznámky by som chcel prečítať dva profesijné životopisy. Ten prvý, veliteľ roty 8. mechanizovaného pluku, zástupca veliteľa práporu 8. mechanizovaného pluku, zástupca veliteľa mechanizovaného pluku Bratislava, veliteľ 10. tankového pluku, osobný tajomník na ministerstve obrany, riaditeľ protokolu ministra obrany, vedúci starší dôstojník, náčelník kancelárie Generálneho štátu, náčelník štábu operácií a výcviku Generálneho štábu, prvý zástupca náčelníka Generálneho štábu, v súčasnosti minister obrany. Ten druhý životopis, programátor, samostatne zárobkovo činná osoba, riadenie vlastnej siete maloobchodných a veľkoobchodných prevádzok, riaditeľ hypermarketu, zástupca manažéra prevádzky, riaditeľ spoločnosti, minister obrany a v súčasnosti poslanec Národnej rady. To je iba pre uvedenie pre naše budúce generácie, že kto koho kritizuje a kto na to akú má odbornú spôsobilosť. Pán minister Galko, teda exminister, pardon, lebo, chvalabohu, mali ste niekoľko výčitiek. Hlavne týkalo sa toho utajovania skutočností, pán minister. Vy si nespomínate, že táto istá smernica platila aj za vášho pôsobenia na ministerstve obrany? A vtedy ste sa nechystali ju zrušiť a veľmi vo veľkom ste ju využívali? Čo ste urobili vy pre Ozbrojené sily Slovenskej republiky. Zlikvidovali ste tankové jednotky, všetky tanky, ktoré boli, ste zakonzervovali, všetky, ste spôsobili, že sú nebojaschopné. Taktiež ste v Prešove zrušili vrtuľníkovú základňu. Všetky bojové vrtuľníky, ktoré boli letuschopné, bojaschopné ste posadili na zem a rozpredali ste ich na súčiastky. Čo vy ste spravili pre ozbrojené sily, že chcete kritizovať tohto človeka, ktorý ako prvý minister sa konečne chopil sa toho, že navýšil sa štátny rozpočet a výdavky na obranu a konečne spravil zmyslu... (Prerušenie vystúpenia časomerom.)